Avondsrus Guesthouse | LekkeSlaap
Avondsrus Guesthouse is geleë in Odendaalsrus, 'n vreedsame dorpie in die Vrystaatse Goudvelde. Ons bied gerieflike verblyf naby Phakisa Renbaan en Goldfields Winkelsentrum. Dit is 22 km vanaf Welkom se middestad.
Die gastehuis is in 2015 opgeknap en elke kamer bied 'n rustige, gerieflike lêplekkie. Daar is 5 en suite-slaapkamers wat elk smaakvol versier is en 'n TV met DStv teen die muur het. Die kamer het 'n bad of 'n stort. Ontbyt en aandete is beskikbaar teen 'n ekstra koste, maar gaste kan gerus ook van die gemeenskaplike kombuis gebruik maak.
Verskeie voëlspesies kan in hierdie vreedsame omgewing gesien word. Ons nooi jou uit om by ons aan te klop vir hartlike gasvryheid en die tipe verblyf wat jou onmiddellik tuis sal laat voel.